C 80/16
MT
Il-Ġurnal Uffiċjali tal-Unjoni Ewropea
3.3.2023
(bb) inċentivar tat-tnaqqis fid-domanda għall-enerġija L-objettiv li jiġi inċentivat it-tnaqqis fid-domanda għall-enerġija japplika għal miżuri mmirati lejn il-proċessi talproduzzjoni/il-forniment tas-servizzi mill-kumpaniji u huwa marbut mal-kwistjonijiet deskritti fit-taqsima ddedikata hawn taħt (Tisħiħ tal-Bażi Industrijali tal-Ewropa).
Eżempju li jikkombina l-kostijiet tal-enerġija rilevanti ma’ miżuri strutturali jista’ jkun kumpens finanzjarju temporanju għat-telf fil-produzzjoni li jirriżulta minn tnaqqis fid-domanda għall-elettriku fuq terminu qasir akkumpanjat mir-rekwiżit għal investiment(i) b’effetti fit-tul li jissodisfaw l-objettivi tar-REPowerEU (pereż., it-tnaqqis tal-intensità tal-gassijiet serra mill-produzzjoni tad-ditta (11) sa nofs l-2026, pereżempju billi ssir bidla għall-enerġija rinnovabbli, jew b’miżuri għall-iffrankar tal-enerġija).
L-investimenti fit-tnaqqis tad-domanda għall-enerġija jistgħu jiġu kkomplementati wkoll minn riformi li jipprovdu inċentivi regolatorji għal titjib fit-tul fl-effiċjenza enerġetika, jiġifieri: — l-użu ta’ punti uniċi ta’ servizz li jipprovdu pariri u assistenza (mhux limitati għal informazzjoni) dwar l-opportunitajiet ta’ rinnovazzjoni tal-bini, iċ-ċertifikati tar-rendiment fl-użu tal-enerġija u r-rakkomandazzjonijiet tal-awditjar tal-enerġija; — skemi li jinċentivaw ir-rinnovazzjoni tal-enerġija tal-bini, jew l-installazzjoni ta’ soluzzjonijiet tat-tisħin kif deskritt f’b) il-punt 1. (c)
L-indirizzar tal-konġestjonijiet interni u transfruntiera tat-trażmissjoni u tad-distribuzzjoni tal-enerġija, l-appoġġ għall-ħżin talelettriku, u l-aċċellerazzjoni tal-integrazzjoni tas-sorsi tal-enerġija rinnovabbli, u l-appoġġ għat-trasport b’emissjonijiet żero u l-infrastruttura tiegħu, inkluż il-ferroviji.
Eżempji ta’ miżuri marbuta mat-trażmissjoni, id-distribuzzjoni u l-ħżin tal-enerġija jinkludu: — faċilitajiet għall-ħżin tal-elettriku b’mod partikolari biex jappoġġaw l-użu ta’ riżorsi rinnovabbli u/jew biex jimminimizzaw il-konġestjonijiet; — l-iżvilupp ta’ netwerks nazzjonali tad-distribuzzjoni u tat-trażmissjoni tal-elettriku, speċjalment biex jiġu indirizzati l-konġestjonijiet u tiġi promossa aktar integrazzjoni tas-sorsi tal-enerġija rinnovabbli; — il-kostruzzjoni ta’ interkonnetturi tal-elettriku; — ir-riformi tat-tariffi u l-faċilitazzjoni tal-proġetti tal-konnettività mal-grilja; — ir-riformi biex tissaħħaħ il-flessibbiltà tas-sistema tal-enerġija — l-istabbiliment ta’ skedi trasparenti għall-aġġornamenti tal-grilji tad-distribuzzjoni u tat-trażmissjoni u tal-irkanti tal-enerġija rinnovabbli.
Eżempji ta’ miżuri marbuta ma’ trasport b’emissjonijiet żero jinkludu investimenti jew riformi għall-użu ta’: — vetturi b’emissjonijiet żero mill-pajp tal-egżost bħal vetturi 100 % elettriċi jew b’ċelloli tal-fjuwil ibbażati fuq l-idroġenu u bastimenti/inġenji tal-ajru b’emissjonijiet żero; — tiġdid u modifika retroattiva tal-assi tat-trasport b’emissjonijiet żero għal assi u infrastruttura tat-trasport b’emissjonijiet żero għal vetturi b’emissjonijiet żero mill-pajp tal-egżost u għal bastimenti/inġenji tal-ajru; — vetturi ferrovjarji b’emissjonijiet żero għall-ferroviji kif ukoll l-infrastruttura ferrovjarja u s-subsistemi relatati għal vetturi ferrovjarji b’emissjonijiet żero; punti tal-iċċarġjar elettriku, titjib tal-konnessjoni mal-grilja tal-elettriku, stazzjonijiet tar-riforniment tal-idroġenu jew sistemi tat-toroq elettriċi; — riformi tal-qafas regolatorju biex karozzi żgħar b’kombustjoni interna jkunu mħeġġa jiġu mmodifikati retroattivament f’vetturi elettriċi billi titħaffef il-proċedura tal-approvazzjoni tat-tip ta’ modifika retroattiva; għoti ta’ inċentivi lill-industrija tal-modifiki retroattivi u lill-konsumaturi (inċentivi fiskali, self ta’ kreditu favorevoli jew sussidji għal investimenti bil-quddiem); u l-iżvilupp ta’ kampanja ta’ sensibilizzazzjoni. — Investimenti fil-produzzjoni tal-fjuwils tal-avjazzjoni mill-idroġenu rinnovabbli u riformi biex tiġi inċentivata l-produzzjoni
(d)
Appoġġ tal-objettivi fil-punti (a), (b), (ba), (bb) u (c) permezz ta’ rikwalifikazzjoni aċċellerata tal-forza tax-xogħol lejn ħiliet ekoloġiċi u l-ħiliet diġitali relatati, kif ukoll appoġġ għall-ktajjen tal-valur tal-materja prima kritika u għat-teknoloġiji marbuta mat-tranżizzjoni ekoloġika.
(11) Għall-appoġġ għall-installazzjonijiet koperti mis-Sistema għall-Iskambju ta’ Kwoti tal-Emissjonijiet tal-UE, se japplikaw il-kriterji stabbiliti fil-Gwida Teknika tad-DNSH u fl-Annessi tas-CID.